**Er du bekymret for, at en person er involveret i ekstremisme?**

**Så kontakt Infohus xx på telefon: xxxxxxxx eller e-mail:** xx

Uden for vores åbningstid kontakt den nationale hotline mod radikalisering på: 4174 9090. Åben dagligt kl. 08:00-22:00.

Hvis du har mistanke om, at der er sket eller vil ske ulovlige handlinger med baggrund i ekstremisme, bør du melde det til politiet i dit område. Kontakt politiet på telefon 114 eller foretag en anmeldelse på politi.dk.

I tilfælde af akutte situationer, hvor borgeres sikkerhed er i fare, bør du alarmere politiet på telefon 112.

## Infohus xx

Infohus xx er et kriminalpræventivt samarbejdsforum mellem xx Kommune og yy Politi. Både borgere og fagpersoner kan henvende sig til Infohus xx med bekymringer om ekstremisme. I infohuset samles relevante fagpersoner, som analyserer og vurderer bekymringer. Afhængig af bekymringens karakter involveres andre fagprofessionelle. Det kan være myndighedsrådgivere, psykiatrien, kriminalforsorgen eller andre relevante samarbejdspartnere.

## Definitioner

**Ekstremisme** betegner personer eller grupper, som begår eller søger at legitimere vold eller andre ulovlige handlinger med henvisning til samfundsforhold, de er utilfredse med.

**Radikalisering** betegner en kortere eller længerevarende proces, hvor en person tilslutter sig ekstremistiske synspunkter eller legitimerer sine handlinger efter ekstremistisk ideologi

## Bekymrende tegn du bør være opmærksom på

Individuelle opmærksomhedspunkter:

* Udviser voldsparathed, fx ved at være involveret i voldshandlinger eller voldelige sammenstød.
* Viser interesse for at rejse til udlandet og deltage i konflikter eller træningsaktiviteter, hvor ekstreme grupper er involveret.
* Opsøger hjemmesider, litteratur eller film med ekstremistiske eller voldslegitimerende budskaber.
* Truer, chikanerer eller udøver socialt pres over for andre.
* Er involveret i begivenheder med hadefulde eller voldslegitimerende budskaber.
* Udbreder voldslegitimerende budskaber, eksempelvis via sociale medier.
* Viser stor optagethed af en bestemt sag eller person.
* Udtrykker foragt for og intolerance over for andres holdninger.
* Har en prædikende og moraliserende adfærd.
* Udviser tilknytning til ekstreme budskaber gennem sin påklædning, sit udseende eller brug af totalitære symboler.

**Opmærksomhedspunkter om sociale forhold og personens netværk:**

* Færdes i miljøer med let adgang til våben.
* Har social omgang med personer eller grupper, som har ekstreme holdninger.
* Isolerer sig og tager afstand fra familie og hidtidige venskaber.
* Afbryder uddannelse, opsiger job og anden tilknytning til det omgivende samfund.